Claus Haagen Jensens uvildige rapport fastslog, at Kaare Maul er berettiget til en erstatning fra Vesthimmerlands Kommune. I raporten står der øverst på side 14: - Afskedigelsen (...) var ulovlig. Denne ulovlighed kan medføre, at der kan kræves erstatning og evt. godtgørelse af kommunen. Og saget om erstatningskravet tog Mauls advokat hul på i dag. - Jeg har lige haft lejlighed til at tale med Kaare, og vi mødes på tirsdag for at drøfte, hvad vi gør i forhold til et erstatningskrav, siger advokat Torben Haldrup. Præcis hvor stort beløbet bliver, tør advokaten ikke gisne om, men siger alligevel: - Jeg vil tro, det bliver i omegnen af den hyre, han ville have fået, hvis han var skoleleder i en 10 årsperiode - minus den pension han får nu, selvfølgelig. Advokaten var ikke afvisende over for Tv2/Nords overslag på "et par millioner" Desuden kan Kaare Maul forlange et mindre beløb for en meget uheldig afslutning på sagen.

Referat:
Kaare Maul vil i næste uge mødes med sin advokat for at drøfte et erstatningskrav til Vesthimmerlands Kommune for uberettiget fyring.